stanford-oval/wikipedia huggingface dataset:
Kalkkistenkoski
Säännöstely

Sekä Päijännettä että alapuolista Ruotsalaista säännöstellään Mikonsaaren luona sijaitsevalla padolla. Pato katkaisee kosken jyrkimmän ja vuolaimman osuuden Mikonsaaren ja Myttyniemen välissä. Vettä voidaan juoksuttaa Päijänteestä avaamalla padon kaikki luukut ja toisinaan säilyttää tai jopa nostaa Päijänteen vedenpinnan korkeutta sulkemalla padon luukkuja. Vain osa koskesta on tällöin suljettuna ja muu vesi virtaa kosken itäosissa matalien kohtien ylitse.
Ruotsalaista on säännöstelty vuodesta 1959, jolloin rakennettiin Iitin Vuolenkosken vesivoimalaitos. Ruotsalaisen säännöstelyluvassa on ilmoitettu Heinolassa sijaitsevalle mittauspisteellä vedenpinnan ylärajaksi 77,65 metriä mpy. Alarajaa ei ole ilmoitettu. Ruotsalaisen vedenpinta pidetään avovesikauden ja alkutalven tarkalleen korkeudessa 77,40 metriä, mutta riippuen talven lumitilanteesta, aletaan sen vettä juoksuttaa jo talvella ja sillä tehdä tilaa sulavalle lumelle. Silloin kasvaa Kalkistenkosken pudotus arvoon 0,90–1,20 metriin. Luotua tilannetta kutsutaan ”kevätkuopaksi”.
Päijänteen vedenpinnan korkeuden sääntely on aina riippuvainen Ruotsalaisen tilanteesta. Mikonsaaren padolla voidaan suorittaa sääntelyä, mutta sen vaikutuksen hitaus vaatii ennakointia ja siten myös suunnitelmallisuutta. Kosken keskivirtaama on 237 kuutiometriä sekunnissa (m³/s, MQ). Virtaaman keskialavirtaama on 133 m³/s (MNQ) ja keskiylivirtaama 356 m³/s (MHQ). Kosken alivirtaama on ollut 61 m³/s (NQ) ja ylivirtaama 535 m³/s (HQ).
Luontoarvoja > Natura-alue

Koskialue sisältyy Natura 2000-ohjelmaan (27 hehtaaria, FI0301011) ja siihen kuuluvat itse koski ja sen rantametsiä. Alue on suojeltu voimalaitosrakentamiselta koskiensuojelulailla, sen ranta-alueet luonnonsuojelulailla ja rakennussuojelulailla, ja vesialue vesilailla ja koskiensuojelulailla. Vesialue on lähes rakentamatonta aluetta, jossa koski virtaa vapaana. Kosken rantametsät ja saaret ovat lehtipuuvaltaisia sekametsiä. Alueella viihtyvistä eliölajeista voidaan mainita saukko, liito-orava, kivisimppu, pikkutikka, merimetso, koskikara (talvella) ja pyrstötiainen.
Luontoarvoja > Linturetkikohde

Kosken vesialue ja lähimetsät ovat yleisesti tiedossa oleva hyvä linturetkikohde. Talvella koskialueella talvehtivat koskikara, telkkä, heinäsorsa, laulujoutsen ja isokoskelo. Harvinaisempia talvehtijoita ovat toisinaan olleet merimetso, harmaahaikara, pikku-uikku ja kuningaskalastaja. Keväisin saapuvat telkät valtaavat avovesipaikat runsaana joukkona ja näiden sekaan tulevat myös harvalukuisampana koskelot, uikut, sorsat ja rantasipi. Kevään lopussa ja kesän alussa ovat sekametsät täynnä linnunlaulua. Puiden kokoissa pesivät metsien tavalliset kolopesijälinnut. Alueen tyypillisiä lajeja ovat telkkä, isokoskelo, rantasipi, palokärki, käpytikka, harmaapäätikka, kirjosieppo, pyrstötiainen ja hömötiainen. Alueella esiintyy myös pyy, laulujoutsen, kuhankeittäjä, pikkutikka, mustapääkerttu, sirittäjä ja puukiipijä. Telkät tulevat vesialueelle myös syysmuuton ajaksi.
Luontoarvoja > Kalastus

Kosken kalastusoikeus on vuokrattu vuodesta 1886 lähtien Kaskisten kalastusklubille, joka ei ole viime aikoina antanut ulkopuolisten kalastaa koskessa. Koskessa elää ja kutee taimen, jonka heikkoja elinmahdollisuuksia yritetään kohentaa, sillä niiden poikasille on tarjolla vain vähän sopivia elinympäristöjä (alle hehtaari koko 30 hehtaarin vesialueesta). Kosken alueella elää lähes samat kalalajit kuin sen ylä- ja alapuolisissa järvissäkin. Kymijoen alapuolisten vesivoimalaitoksien takia mereltä ei nouse vaelluskaloja ja niiden esiintyminen on riippuvainen kalanistutuksista.
Aiheesta muualla

Tapiola, Juha: Lukijalta: Päijänteen vedenpinnan alhaisuus vaatii uusia toimenpiteitä – soiden ja Kalkkistenkosken ennallistaminen vaikuttaisi, Etelä-Suomen sanomat, 2019
Enlund, Tapio: Kalkkistenkoskessa kutevat isot taimenet – poikastuotantoa yritetään nyt parantaa, YLE, 2017
(14.2)
Veden pintaa säännöstelevä pato.
Mario Davidovsky

Mario Davidovsky (4. maaliskuuta 1934 – 23. elokuuta 2019) oli syntyjään argentiinalainen, vuodesta 1960 Yhdysvalloissa asunut säveltäjä. Hänen vanhempansa olivat liettualaisia maahanmuuttajia.
Davidovsky aloitti viulunsoiton ja säveltämisen lapsena. Hän valmistui ennen maastamuuttoaan Buenos Airesin yliopistosta. Vuonna 1958 hän sai Aaron Coplandilta ja Milton Babbittilta opetusta nykyisessä Tanglewoodissa Massachusettsissa. Davidovskyn kiinnostus elektronista musiikkia kohtaan heräsi pian, ja hän asettui parin vuoden kuluttua New Yorkiin.
Davidovsky sai vuonna 1971 Pulitzerin musiikkipalkinnon. Hän on toiminut vuodesta 1982 American Academy of Arts and Lettersin jäsenenä.
Davidovskyn tunnetuimpiin teoksiin kuuluvat hänen 12 osaansa Synchronisms-sarjassa (1962–2006). Hän on säveltänyt lisäksi mm. muuta elektronista musiikkia, kuten Electronic Studyt 1 (1961), 2 (1962) ja 3 (1965) sekä jousikvartettoja. 1970-luvun jälkeen hän on keskittynyt lähinnä muuhun kuin elektroniseen musiikkiin.
Nils Brandt

Leif Wager, Hilkka Östman ja Nils Brandt vuonna 1968 viihdeohjelman Var är min stora ludiga nalle? mainoskuvassa.
Nils Gunnar ”Nisse” Brandt (13. tammikuuta 1932 Porvoo – 5. kesäkuuta 1990 Helsinki) oli suomalainen näyttelijä.
Brandt teki pitkän uran Helsingin ruotsinkielisissä teattereissa ja elokuvissa joita tehtiin sekä Suomessa että Ruotsissa. Brandt ei ollut ulkonäkönsä takia juuri sankarirooleissa vaan useammin työmiehenä: apteekkarina, autoilijana tai poliisikonstaapelina. Ruotsalaisissa Veijarikopla-elokuvissa (Jönssonligan) hän esitti yhtä päähenkilöistä, Rockya. Brandt esiintyi myös Ingmar Bergmanin elokuvassa Fanny ja Alexander (1982).
Brandt esiintyi myös useissa TV-sarjoissa. Vuosina 1960–1961 hän oli Unga Teaternin ensimmäinen johtaja.
Brandt sai Pro Finlandia -mitalin 1989.
Valikoitu filmografia

Suomalaistyttöjä Tukholmassa, 1952
Mumintrollet, 1969 (13-osainen televisionäytelmä, Brandt esitti Muumipappaa)
Dagar med Knubbe, 1976 (Vedmanin rooli lastenohjelmassa)
Miestä ei voi raiskata, 1977
Veijarikopla, 1981
Veijarikopla ja Dynamiitti-Harry, 1982
Fanny ja Alexander, 1982
Dirty Story 1984
Lumottu tie, 1987
Vihan päivät, 1991 (jakso esitettiin Brandtin jo kuoltua)
Aiheesta muualla

Nils Brandt i Familjen Bergström. YLE Elävä arkisto/Arkivet.
Mera med Nils Brandt. (Arkistoitu – Internet Archive) Yle Elävä arkisto/Arkivet.
Nils Brandt Elonetissä.
Brandt, Nils hakuteoksessa Uppslagsverket Finland (2012). (ruotsiksi)
| --- | --- |
Auktoriteettitunnisteet: Henkilöt :  Elonet  Uppslagsverket Finland
Soveltava kinesiologia

Kinesiologi (oik.) diagnosoi koehenkilön aivopuoliskodominanssin niin sanotulla lihasvastustestillä.
Soveltava kinesiologia (engl. applied kinesiology) on pseudotieteeksi luokiteltava tutkimusala, jonka tarkoitus on ihmisen hyvinvoinnin edistäminen erilaisin menetelmin. Tunnetuimmatlähde? menetelmät ovat Brain Gym -aivojumppa ja Touch for Health (TFH), joka kertooselvennä, miten energiankierto kehossa toimii. TFH:n mukaan lihakset ovat yhteydessä meridiaaneihin, jotka toimivat jonkinlaisinaselvennä energiakanavina.
Tausta

Soveltavan kinesiologian perusti kiropraktiikan tohtori George Goodheart Jr. 1960-luvulla yhdisteltyään heikkojen lihastenselvennä etsintääselvennä ja heikkojen lihasten vahvistamistekniikoitaselvennä.Soveltavaa kinesiologiaa ei tule sekoittaa varsinaiseen kinesiologiaan.
Nykyisin soveltava kinesiologia on maailmanlaajuinen uskomushoitoihin keskittyvä new age -liike, jonka monissa menetelmissä, kuten Hyperton-X ja Touch for Health (TFH) yhdistellään perinteistä kiinalaista lääketiedettä vapaaseen tulkintaan nykytieteen neurologiasta. Lisäksi elementtejä on lukuisista muista uskomushoidoista, esimerkiksi homeopatiasta, aromaterapiasta ja vyöhyketerapiasta.
Soveltava kinesiologia on ihmisen henkisen ja fyysisen hyvinvoinnin parantamiseen ja ihmisen kokonaisvaltaisen tasapainon saavuttamiseen pyrkivä menetelmä, jonka tunnusmerkkinä on energeettinen lihastarkistus. Tämä lihastarkastus tehdään painamalla kevyesti potilaan vaakatasossa olevan vasemman käden rannetta samaan aikaan, kun oikean käden huomio ohjataan diagnosoitavaan asiaan, esimerkiksi allergian aiheuttajaan tai hallitsevaan silmään, korvaan tai aivopuoliskoon. Kinesiologi tai kiropraktikko tekee diagnoosin sen perusteella, miten tehokkaasti lihas tuntuu lukkiutuvan vastustamaan sille kohdistettua painoa.Tämä menetelmä on kinesiologiassa eräänlainenselvennä totuudenpaljastin, jolla voidaan testata käytännössä mitä tahansaselvennä, mutta psykologien mukaan se perustuu diagnoosin tekijän ja potilaan ennakko-odotuksiin. Sokkotestissä menetelmän on huomattu antavan mielivaltaisia tuloksia.
Skeptikot ja soveltava kinesiologia

Skeptikko James Randi testasi Isossa-Britanniassa vuonna 1991 esitetyssä tv-sarjassaan James Randi Psychic Investigator soveltavan kinesiologian lihastestin luotettavuutta. Hänen vieraanaan oli Ison-Britannian kuuluisin kristalliparantaja Soozi Holbeche, joka käytti menetelmää paljastaakseen, miten koehenkilön vasemman käsivarren lihas reagoi oikeassa kädessä pideltyyn parantavaan kristalliin. Sokkotestissä Holbeche valitsi kristallin sijaan rotanmyrkyn parantavaksi aineeksi.
Vuonna 2007 Randi haastoi lihastestin puolesta puhuvan amerikkalaispsykiatri ja spiritualisti David Hawkinsin osoittamaan testin toimivuuden valvotuissa olosuhteissa. Hawkins saisi miljoonan dollarin palkinnon, mikäli onnistuisi tehtävässä. Hawkins on kieltäytynyt perustellen, että kuka tahansa, joka on tutkinut lihastestiä ja väittää, ettei kyseessä ole täydellinen totuudenpaljastin, on joko itse epärehellinen tai käyttänyt tutkimuksessaan epärehellistä koehenkilöä.
Suomen kinesiologiayhdistys ry, joka on Suomen merkittävinlähde? soveltavaa kinesiologiaa edistävä taho, sai Skepsis ry:n jakaman Huuhaa-palkinnon vuonna 2007. Palkinnon perusteena oli "valetieteellisten menetelmien onnistunut levittäminen suomalaisille kasvattajille". Jakoperusteissa huomautettiin myös, että yhdistys hakee uskottavuutta käyttämällä menetelmistään nimeä "kinesiologia", joka on todellisuudessa ihmisen liikkumisen fysiologiaa ja mekaniikkaa tutkiva tieteenala.
Aiheesta muualla > Puoltavia lähteitä

Hyvinvointikeskus Mandalatalo (Arkistoitu – Internet Archive)
Suomen Kinesiologiayhdistys (Arkistoitu – Internet Archive)
Paul & Gail Dennison (suom. 2001): Aivojumppaopas. Suomen kinesiologiayhdistys.
Carla Hannaford (suom. 2001): Viisaat liikkeet. Kehitysvammaliitto.
Carla Hannaford (suom. 2003): Oppimisen palapeli. Kehitysvammaliitto.
Igor Bondarenko: Kohti kokonaisvaltaista lääketiedettä? Soveltava kinesiologia edelläkävijänä. Ultra 10/2005.
Aiheesta muualla > Kriittisiä lähteitä

The Skeptic's Dictionary: Applied Kinesiology
The Skeptic's Dictionary: Brain Gym
Kirkon lähetystyön keskus (Arkistoitu – Internet Archive)
James Randi Tests Crystal Power and Applied Kinesiology. YouTube.
Joel Melasniemi

Joel Melasniemi Ilosaarirockissa 2016
Joel Jesse Antero Melasniemi (s. 19. tammikuuta 1975) on kitaristi, graafinen suunnittelija ja säveltäjä. Hänet tunnetaan Ultra Bra- ja Scandinavian Music Group (SMG) -yhtyeiden kitaristina ja SMG:ssä myös pääasiallisena säveltäjänä. Hän on yksi Folkhem-yhtyeen perustajajäsenistä sekä Mauron Maiden -tribuuttiyhtyeen kitaristi.
Melasniemi on suorittanut taiteen kandidaatin tutkinnon Taideteollisessa korkeakoulussa. Vuonna 1994 hän voitti Kemin sarjakuvakeskuksen järjestämän sarjakuvakilpailun.
Vuonna 2011 Melasniemi sävelsi ensimmäisen elokuvamusiikkinsa Oskari Sipolan ohjaamaan elokuvaan Elokuu.
Yksityiselämä

Melasniemi asuu Helsingissä ja harrastaa banjonsoittoa, uintia ja kirjallisuutta. Hänen vanhempansa ovat näyttelijät Kristiina Halkola ja Eero Melasniemi. Melasniemellä on kolme sisarusta, joista sisko Vilma on näyttelijä. Melasniemi on seurustellut Terhi Kokkosen kanssa.
Elokuvasävellykset

Elokuu (2011)
Uroot (lyhytelokuva, 2011)
Kesäkaverit (2014)
Rakastan Annaa (lyhytelokuva, 2016)
Joulumaa (2017)
Täydellinen joulu (2019)
Kulkuset kulkuset (2022)
Valoa valoa valoa (2023)
PlayStation Home

| PlayStation Home |
| --- | --- |

Kehittäjä:  SCE London Studio SCE Studio Cambridge
Julkaisija:  Sony
Pelimoottori:  Havok
Julkaistu:  11. joulukuuta 2008
Lajityyppi:  Simulaatio
Pelimuoto:  Yksinpeli  Moninpeli
Alusta:  PlayStation 3
Jakelumuoto:  PlayStation Network
Europan kotisivu NPohjois-Amerikan kotisivu Aasian kotisivu Japanin kotisivu Virallinen sivusto]
Lisää peliartikkeleitaVideopelien teemasivulla
Infobox OK      : 
PlayStation Home (Home™) oli Sonyn kehittämä 3D-virtuaalimaailma yhteisöpalvelu PlayStation 3 -pelikonsolille.Sitä pidettiin alun perin kopiona Second Life pelistä, mutta siitä puuttui mahdollisuus käyttäjien luomaan sisältöön.  Se oli osa PlayStation Networkia. Palvelun julkinen betatestaus  alkoi 11. joulukuuta 2008 eli se oli vapaassa testikäytössä.
Kuten virtuaalimaailmapeleissä yleensä  käyttäjä pystyi luomaan pelikonsolilleen avatarin eli virtuaalihahmon. Hahmon mukana tuli oma huone, jota pystyi sisustamaan erilaisista saavutuksista saaduilla esineillä. Käyttäjät pystyivät puolestaan keskustelemaan ja kiertämään palvelun virtuaalimaailmoja keskenään.
Palvelusta pystyi suoraan siirtymään peleihin, joka mahdollisti turnausten ja muiden tapahtumien järjestämisen ystävien kanssa.
Palvelu esiteltiin Game Developers Conferencessa 7. maaliskuuta 2007. Se oli ilmainen ja sen asennuspaketin piti olla alle puolen gigatavun kokoinen. Home tuli ladattavaksi PlayStation 3:n käyttöjärjestelmäpäivityksen mukana.
Vuoden 2007 E3-pelitapahtumassa Homesta kerrottiin lisätietoa. Vaatevalikoimasta tuli runsas ja palvelun sisäisiin televisioihin pystyi pistämään pyörimään minkä tahansa videon tai pelin, jonka muut näkivät.
PlayStation Homessa oli myös paljon maksullista sisältöä. Käyttäjä pystyi vierailemaan pelin sisäisessä kauppakeskuksen (Shopping Centre) eri kaupoissa joissa oli myynnissä vaatteita ja huonekaluja, jota voi käyttää.
PlayStation Home suljettiin 1. huhtikuuta 2015, joten palvelua ei voi enää käyttää.
Aiheesta muualla

Playstation Homen betatesti (virallinen sivusto) - arkistoitu archive.org
PlaystationHome.com (epävirallinen sivusto) - arkistoitu archive.org
Linda Sánchez

Linda Sánchez
Linda Teresa Sánchez (s. 28. tammikuuta 1969 Orange, Kalifornia) on yhdysvaltalainen demokraattisen puolueen poliitikko.
Sánchez syntyi Orangessa, Kaliforniassa meksikolaisten maahanmuuttajavanhempien seitsemästä lapsesta kuudenneksi. Hän valmistui Kalifornian yliopistosta juristiksi saatuaan jo vuonna 1991 oppiarvon pääaineenaan espanjan kieli.
Sánchez on edustanut vuodesta 2003 Kalifornian 39. vaalipiiriä Yhdysvaltain edustajainhuoneessa. Hänen asemansa on sikäli historiallinen, että hän ja Loretta Sanchez ovat ensimmäiset yhtäaikaisesti kongressissa istuvat siskokset.
Sánchez on naimisissa Jim Sullivanin kanssa ja heillä on yksi lapsi sekä kolme lapsenlasta.
Piece of Mind

| Piece of Mind Iron Maiden |
| --- | --- | --- |

Studioalbumin tiedot
 Äänitetty : Compass Point Studios, Bahama, tammikuu 1983 – maaliskuu 1983
 Julkaistu: 16. toukokuuta 1983
 Formaatti: LP, C-kasetti, CD
 Tuottaja(t): Martin Birch
 Tyylilaji: heavy metal
 Kesto: 45.50
 Levy-yhtiö: EMI
Listasijoitukset
  2. (toukokuu 1983)   3. (toukokuu 1983)   6. (31. toukokuuta 1983)   8. (1984)   9. (kesäkuu 1983)   10. (15. kesäkuuta 1983)   64. (1. lokakuuta 2006)   70. (1983)
Iron Maidenin muut julkaisut
| The Number of the Beast 1982 | Piece of Mind 1983 | Powerslave 1984 |
Singlet albumilta Piece of Mind
 ”Flight of Icarus” Julkaistu: 11. huhtikuuta 1983  ”The Trooper” Julkaistu: 20. kesäkuuta 1983
Piece of Mind on Iron Maidenin neljäs studioalbumi, joka julkaistiin 16. toukokuuta 1983. Albumi on ensimmäinen, jolla soittaa yhtyeen pitkäaikainen rumpali Nicko McBrain. Hän korvasi entisen rumpalin, Clive Burrin. Iron Maiden lähti World Piece Tour -kiertueelle jo hieman ennen albumin julkaisua.
Yhtyeen basisti ja keskeinen lauluntekijä Steve Harris on sanonut albumia yhtyeen parhaaksi Seventh Son of a Seventh Sonin ja The X Factorin ohella. Piece of Mindin tunnetuimpia kappaleita ovat konserttien vakiokappale ”The Trooper” ja singlejulkaisu ”Flight of Icarus”. Albumin kannessa esiintyy yhtyeen maskotti Eddie the Head lobotomian jälkitilassa pehmustetussa huoneessa ketjuihin kalehdittuna ja kallo halkaistuna.
Historia ja äänittäminen

»Se [albumin äänittäminen] johtui verotuksellisesta syistä. Me yritimme edelleen säästää jokaisen pennin. Rockbändit joko tienaavat paljon rahaa tai sitten eivät yhtään. Ja vaikka edellisvuosi olisi mennyt loistavasti, ei koskaan voi tietää, mitä seuraava tuo tullessaan. Musiikkiteollisuus ei ole tavanomaista bisnestä, jossa voi melko turvallisesti ennustaa, millaisen tuloksen tekee seuraavan parin kolmen vuoden aikana. Musiikkibisneksessä bändi on aina viimeisen levynsä varassa. Varsinkin silloin kun yhtye on alkutaipalellaan, kun artisti vielä rakentaa imagoaan, eikä ikinä voi olettaa, että seuraava levy on yhtä suosittu kuin edellinen.» 
(Rod Smallwood kommentoidessaan albumin äänittämistä)
Yhtye aloitti Piece of Mindin työstämisen vuoden 1983 alussa ja majoittui Guernseyn saarelle kirjoittamaan uutta materiaalia. Talvikaudeksi turisteista tyhjentynyt Le Chalet -hotelli toimi kuukauden ajan yhtyeen tukikohtana. Vähäisen käyttöasteen ansiosta hotellin ravintolasalista järjestyi Iron Maidenille harjoitustila. Tammikuussa yhtye siirtyi Bahamalle, Nassaun kaupungin Compass Point Studiosille nauhoituksiin, lähes yksinomaan verotussyistä. Iron Maiden ja sen managerit Rod Smallwood ja Andy Taylor varautuivat säästämään kaikissa mahdollisissa tuotantokustannuksissa. Ison-Britannian ulkopuolella nauhoitettu materiaali ja sen myyntituotot eivät kuuluneet 1980-luvun alussa Ison-Britannian verotuksen piiriin, joten yhtyeen valittavaksi jäi kaksi studiota: Antiguan Air Studios tai Bahaman Compass Point. Tuottaja Martin Birch vieraili molemmissa ja valitsi Bahaman. Yhtyeellä ei ollut kuitenkaan yhtään kappaletta valmiina sen saavuttua Nassaun studioon.
Alun perin työnimellä Food For Thought tunnettu Piece of Mind äänitettiin tammikuussa 1983 ja se oli Iron Maidenin ensimmäinen Englannin ulkopuolella äänitetty albumi. Albumin kannen ideoivat Rod Smallwood ja Steve Harris. Derek Riggs lensi Bahamasaarille maalatakseen kannen yhtyeen ollessa vielä studiossa. Runsaan kuukauden äänityssessioiden jälkeen albumin miksaus alkoi maaliskuussa New Yorkissa Electric Lady -studiossa Martin Birchin johdolla.
Julkaisu

Albumi julkaistiin lopulta Isossa-Britanniassa 28. toukokuuta 1983 ja se nousi kolmanneksi. Piece of Mind myi paremmin kuin yksikään yhtyeen aikaisempi albumi, vaikka se ei noussut listaykköseksi. Yhdysvalloissa albumia myytiin miljoona kappaletta ja se nousi sijalle 14. Albumista tuli yhtyeen ensimmäinen platinalevy Yhdysvalloissa. Suomessa albumi sijoittui peräti toiseksi, Ruotsissa kuudenneksi, Saksassa kahdeksanneksi, Norjassa yhdeksänneksi, Itävallassa kymmenenneksi ja Espanjassa sijalle 64. Yhdysvalloissa albumi pääsi sijalle 70. Albumi sijoittui Suomessa ensimmäiseksi vuonna 2003 mid-price-hinnalla. Kappaleista ”Flight of Icarus” ja ”The Trooper” on tehty musiikkivideot.
Kappaleiden taustoja ja sanoitukset

Piece of Mindin kappaleiden sanoitukset ovat saaneet innoituksensa lähinnä kirjallisuudesta ja elokuvista. Albumin avausraidan ”Where Eagles Dare” on säveltänyt Steve Harris. Kappale perustuu Alistair MacLeanin samannimiseen (suom. Kotkat kuuntelevat) kirjaan ja elokuvaan, jossa näytteli Clint Eastwood. Kappale kertoo ajallisesti toisesta maailmansodasta. Okkultisti Aleister Crowleyn teoksia voi pitää pohjana Bruce Dickinsonin säveltämälle kappaleelle ”Revelations”. Adrian Smithin ja Dickinsonin säveltämä singlejulkaisu ”Flight of Icarus” perustuu antiikin kreikkalaiseen Ikaros-myyttiin. Basisti Steve Harris halusi kappaleeseen nopeamman tempon, mutta kappaleen kirjoittajat eivät suostuneet siihen. Smithin, Dickinsonin ja Harrisin säveltämä ”Die With Your Boots On” ”ottaa kantaa yksittäisen ihmisen kokemaan turvattomuudentunteeseen maailman melskeessä”.
Harrisin säveltämä ”The Trooper” kertoo Krimin sodasta. Murrayn ja Harrisin tekemässä ”Still Lifessä” ”lammen riivaama hahmo puhuu ikäänkuin rakastetulleen.” Still Lifen alussa on piiloviesti, jonka voi kuulla takaperin soitettuna. Harrisin säveltämä ”Quest for Fire” perustuu kanadanranskalaisen elokuvaohjaajan Jean-Jacques Annaudin elokuvaan Taistelu tulesta (1981). Smithin ja Dickinsonin säveltämä ”Sun and Steel” puolestaan kertoo vuonna 1654 kuolleesta japanilaisesta samuraista Miyamoto Musashista. Kappaleen on sanoittanut Dickinson ja säveltänyt Smith. Albumin viimeinen raita on Harrisin säveltämä ”To Tame a Land”, joka perustuu Frank Herbertin science fiction -romaaniin Dyyni.
Arvostelut, palkinnot ja kunnianosoitukset

Piece of Mind -albumin kritiikki oli penseää verrattuna edellisen albumin The Number of the Beastin kritiikkiin. Kerrang!-lehden lukijat äänestivät albumin parhaaksi levyksi vuoden 1983 lopussa. Noise.fi-verkkosivun arvostelija Alex Machine sanoi, että ”Piece of Mind on Iron Maidenin ja samalla koko 80-luvun heavy metallin tunnusomaisin albumi. Se asettaa standardit melodiselle heville aina näihin päiviin asti." Korroosion Aki Nuopponen antoi albumille neljä tähteä viidestä ja sanoi, että ”myönteisinä puolina albumilla toimii oikeastaan kaikki muu paitsi vielä hieman hajanainen kokonaisuus ja sovituksien kaltaisiin yksityiskohtiin liittyvät seikat, mutta mukana on niin paljon tarttuvuutta, menoa, meininkiä, melodiaa ja harmoniaa, etteivät pienet erheet juurikaan albumin kokonaisuutta naarmuta.”
Metal-Rules.com nimesi albumin seitsemänneksi parhaaksi heavy metal -albumiksi kautta aikojen. IGN nimesi Piece of Mindin 21. parhaaksi heavy metal -albumiksi. Albumilta julkaistiin vuonna 2008 kappaleet ”To Tame a Land” ja ”The Trooper” Kerrang!:in Maiden Heaven: A Tribute to Iron Maiden -tribuuttialbumille. Radio Rockin ”100 Parasta Rock -albumia” -listalla albumi sijoittui sijalle 18. Vuonna 2006 julkaistiin The Hand of Doom Orchestra Plays Iron Maiden’s Piece of Mind: The Orchestral Tribute. Albumilla The Hand of Doom Orchestra -orkesteri soittaa albumista sinfonisen version.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Where Eagles Dare | Steve Harris | 6.10 |  |  |  |  |  |  |
| 2. | Revelations | Bruce Dickinson | 6.50 |  |  |  |  |  |  |
| 3. | Flight of Icarus | Dickinson, Adrian Smith | 3.51 |  |  |  |  |  |  |
| 4. | Die with Your Boots On | Dickinson, Harris, Smith | 5.28 |  |  |  |  |  |  |
| 5. | The Trooper | Harris | 4.15 |  |  |  |  |  |  |
| 6. | Still Life | Harris, Dave Murray | 4.53 |  |  |  |  |  |  |
| 7. | Quest for Fire | Harris | 3.41 |  |  |  |  |  |  |
| 8. | Sun and Steel | Dickinson, Smith | 3.26 |  |  |  |  |  |  |
| 9. | To Tame a Land | Harris | 7.27 |  |  |  |  |  |  |
|  |  |  | 45.50 |  |  |  |  |  |  |
| Vuoden 1995 Bonus-CD |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 10. | I’ve Got The Fire (Montrose cover)  | Ronnie Montrose | 3.53 |  |  |  |  |  |  |
| 11. | Cross-Eyed Mary (Jethro Tull cover)  | Ian Anderson | 3.55 |  |  |  |  |  |  |
Singlet

Singlenä albumilta julkaistiin kappaleet ”Flight of Icarus” ja ”The Trooper”. ”Flight of Icarus” oli Iron Maidenin ensimmäinen Yhdysvalloissa julkaistu single. Kappale nousi Britanniassa sijalle 11. ja Yhdysvalloissa Rock Radion listoilla sijalle 12. Suomessa ”The Trooper” sijoittui viidenneksi.
Kokoonpano

Bruce Dickinson – laulu
Steve Harris – basso, taustalaulu
Dave Murray – kitara
Adrian Smith – kitara, taustalaulu
Nicko McBrain – rummut
Kultalevyt

| Maa | Kultalevy | Myyntimäärä | Vuosi |
| --- | --- | --- | --- |
|  Yhdysvallat | 1× platina | 1 000 000 | 1986 |
|  Iso-Britannia | 1× platina | 300 000 | 1995 |
|  Kanada | 2× platina | 200 000 | 2006 |
|  Saksa | Kulta | 250 000 | 1996 |
|  Suomi | Kulta | 25 000 | 1990 |
|  Espanja | Kulta | 50 000 | 1983 |